JohanHeinsen/ENO huggingface dataset:
Viborger Samler, 1845-02-13
Kjøbenhavn. Atter har den virksomme Fabrikant Hr. Joseph Hirsch beriget Danmark med en Opfindelse, der vil kunne maale sig med Udlandets bedste af lignende Art. Han har nemlig været saa heldig at finde en høist fortrinlig Belysningsmethode i transportabelt Gas (uden Rør eller Til lukning), der bestaaer i en Gaslampe, som kan anbringes hvorsomhelst i Stue, Corridor eller paa Gade. Belysningen har en ualmindelig Klarhed, er meget stærk og hvad der er ligesaa vigtig, meget besparende. Der kan næppe være Tvivl om, at Kjøbenhavn om kort Tid vil blive oplyst med denne fortrinlige Gasart.
Viborger Samler, 1845-02-13
Af "Domsacten imod P. H. Lorenzen seer man nu, at Lis hele Brøde virkelig bestaaer i at have kaldt de selvgjorte slesvigholsteenske Faner ved deres rette Navn oprørske Klude. For Deeltagelse i Slagsmaalet er han ikke dømt, og om Modpartiet, der har sin Deel i Tumulten, er Talen slet ikke. (Fædrl.)
Viborger Samler, 1845-02-13
Den yngste Jfr. Ryges Debut paa det Kgl. Theater omtales saaledes i Corsaren:" – – "Her fremtraadte et Pigebarn, paa 16 Aar, og om det gik godt eller ei, deraf afhang maaskee hendes Fremtid. Da hun kom ind, tænkte jeg, Naa, hvor hendes Knæer maa ryste, hvor det maa være sort for hendes Øine, Nu troer hun omet Øieblik, at hun taler; men hun taler ikke, hele hendes Tankegang dreier sig derom: Nu see tusinde Mennesker paa mig. - Men - hun talte, Stemmen var saa klar og rolig, som om intet Menneske var tilstede. Øiet var muntert og livligt, Ansigtets Muskler lystrede den unge Pige, som en Esquadron Husarer lystre Ritmesteren, hun glemte ikke et Ord, bun spillede. Og hun spillede saaledes, at, da hun forlod Scenen, rungede de tusinde Menneskers Bifald gjennem Huset. Jeg tænkte da som saa: Der kan blive Noget af det Pigebarn.
Viborger Samler, 1845-02-13
Den 6te Februar er ved Høiesteret afsagt Dom i den imod Erk Jensen for begaaet Mord paa hans Hustru anlagte Sag. Høiesteret stadfæstede Hof= og Stadsrettens Dom, ved hvilken Tiltalte var tilfunden at miste sit Liv og benlægges paa Steile og Hjul. (Fædrel. Ved samme Ret er Jens Jensen Borup, for Voldtægt, ligesom ved Over- og Underretten dømt til at miste sit Liv. Ligeledes er Karen Andersdatter, Ole Andersens Enke, der tiltaltes for at have druknet sit Barnebarn eller i alt Fald for at have foranlediget og medvirket til dete Død, idømt 2 Aars Forbedringshuusarbeide.
Viborger Samler, 1845-02-13
Ved den i Mandags offentlig foretagne Trækning af det 98de Classelotteries 1ste Classe ere de større Gevinster faldne saaledes: i Gevinst paa 4000 Rbd. paa Am den: 73243, i dito paa 2000 Rbd. paa Amben: 65. 297, 4 dito paa 1000 Rbd. paa Amberne: 70-299, 2299, 88110, 612243. - J Collectionen her i Byen, udkom Amben: 21110 med 50 Rbd.) – De udkomne Bagtal ere: 110, 116, 133, 134, 138, 198, 203, Den 25de Jan. var det Kieler Publicums Opmærksomhed atter udelukkende henvendt paa Jernbanen, hvor der samme Dags Morgen var indtruffet et Uheld, som gav Anledning til mangehaande overdrevne Rygter, da der naturligviis endnu gives en Mængde Folk, som see skjædt til Jernbanen og ønske den Pokker i Vold. Dertil høre nu navnlig Vognmændene og Kræmmerne, der indbilde sig, at Folk nu lade deres Varer komme directe fra Hamborg. Rygterne om en sprungen Maskine vare imidlertid aldeles ugrundede; det Hele indskrænkede sig til en Beskadigelse paa Locomotivet, der rigtignok foranledigede en øieblikkelig Standsning, men hvorved forøvrigt ikke noget Menneske kom til Skade.
Viborger Samler, 1845-02-13
Ordensdecoration. Under 7de De, har H. M. allern, tilladt Gouvemeuren over St. Thomas og St. Jan, Kammerherre Søbøkker at anlægge og bære den ham af Hs. Maj. Dronningen af Spanien tildeelte Decoration som Commandeur af Jsabelle den Katholskes Orden.
Viborger Samler, 1845-02-13
Entledigelse og Udnævnelser. Under 5te d. M. har Hs. Majestæt allernaadigst tilladt Justitsraad Wilhielm at fratræde Forretningerne som Tiende Commissair i Lolland, samt derhos allernaadigst udnævnt Jnspecteur ved Grevskabet Hardenberg Reventlow, Examinatus juris H. Døns til Medlem af Tiende-Commissionen i Lolland. Under 7de d. M. har Hs. Majestæt allernaadigst beskikket constitueret Lærer ved Frederiksborg lærde Skole Cand. theol. C. T. Børre til Adjunct ved bemeldte Skole. Efterretning om et ledigt geistligt Embede.
Viborger Samler, 1845-02-13
Ugilt og Taars Sognekald i Aalborg Stift, gl. Angivelse 369 Rd.; har nu følgende Jndtægter: 1) Korntienden af begge Sogne, hvis tiendeydende Hartkorn efter den nye Matrikul er 539 Tdr. 6 Skpr. 1 Alb., udgjør 128 Tdr. 4 Skpr. 3 Fdkr. Rug, 135 Tdr. 1 Skp. 3 Fdkr. Byg og 168 Tdr. 2 Skpr. 1 Fdkr. Havre, som størstedeels betales med Penge efter Capitelstarten. 2) Qvægtienden anslaaes til c. 20 Rbd. 3) Smaaredselstiende c. 11 Rbd. 4) Midsommersrente c. 45 Rbd. 5) Offer og Accidentser 300 a 350 Rbd. Præstegaarden staaer for Hartkorn 5 Tdr. 3 Fdkr. 1 1/2 Alb. med et Areal af 68 1/2 Tdr. Land geometrisk Maal. Til Embedet hører en Annergaard af Hartkorn 3 Tdr. 5 Skpr. 1 Fdkr. 1 Alb. og et Boelsted af Hartkorn 1 Td. 2 Skpr. 3 Fdkr. 1 1/4 Alb., der ere bortfæstede, og hvoraf svares i aarlig Landgilde respective 6 Rbd. og 2 Rbd. 4 Mk. Fæsteren af Gaarden kjører en Reise aarlig til Aalborg eller Frederikshavn. Skatter og andre offentlige Afgifter udgjøre c. 126 Rbd., Expenser c. 20 Rbd. Enkepension, bliver at udrede. Dragonhest holdes.
Viborger Samler, 1845-02-13
Handels- og Skibs-Efterretninger. Alle Forberedelser til det neumünster rendsborger Jernbane Anlæg blive nu trufne, der contraheres om Tømmer= og Steen Leverancer, Jordarbeidet begynder saasnart Aarstiden tillader det, og Banen haaber man at see færdig allerede i Eftersommeren, da det faste og jævne Terrain ikke synes at ville frembyde Vanskeligheder. For Actier i denne Jernbane in Spe bydes fortiden 105 Pret. (Flensb. Td.)
Viborger Samler, 1845-02-13
Fra Kjøbenhavn yttres i Altona Mercur den Formening, at formedelst den nu meget søgte Camphin-Olie vil ikke alene Fisketran, men ogsaa Rapsolie falde i Prisen.
Viborger Samler, 1845-02-13
Døde, Kjøbenhavn: Enkefrue Justitsraadinde Johanne Hendriette Friis, f. West, 78 Aar; Guldarbeider Johan Christian Westphal. – Helsingøer, Kjøbmand Nicolay Liebmann, 56 Aar. - Soro: Den constituerede Lector Mundts Kone, Caroline Amalie Jørgensen, 37 Aar. - Nyborg: Postskipper J. Pontoppidan, 46 Aar. - Horsens, Selskabsdame hos GrevindeKnyphausen, Mademoiselle Charlotte Austmeier. – Christiansfeld: Generalkrigscommissair v. Hein, 79 Aar. - Aalborg: Skipper A. C. Schmidt. - Randers, Ulriche Christiane, f. Wedege (Enke efter afgangne Rector og Professor Lund), 80 Aar. - Mariager: Jensine Pedersdatter, 19 Aar. - Viborg: Snedkermester H. Nebels Hustrue, Dorthe Marie Eriksen, 75 Aar; Tjenestekarl Boile Laursen, 53 Aar; Bager Lindstows Søn, Carl Johan Emil, 1 1/2 Aar.
Viborger Samler, 1845-02-13
Copulerede i Asferg Kirke, den 31te Januar, Proprietair J. N. Secher til Svallinggaard og Jomfru Nicoline FaurschauPaa 1ste Fredag i Faste prædiker Hr. Pastor Silverberg i Søndresogns Kirke.
Viborger Samler, 1845-02-13
AVERTISSEMENTS. Enhver af Viborg-Amtstuedistrict, som har, efter Udfaldet af den i Anledning af den nye Skyldsætning stedfundne Undersøgelse, Adkomst til at faae sit Depositum tilbage, kan nu her ved Amtstuen, erholde udbetalt det ham i saa Henseende Tilkommende. Viborg Amtstue, den 11te Febr. 1845. Morville.
Viborger Samler, 1845-02-13
Hvo der skulde ville udleie fra næstkommende 1ste Mai til 1ste Novbr. en rummelig Stue, med eller uden et mindre Værelse, til Brug for Friskolen, behage derom at henvende sig til et af undertegnede Commissions Medlemmer. Viborg Kjøbstads Skolecommission.
Viborger Samler, 1845-02-13
3000 Rbd. ønskes mod god Sikkerhed strax tillaans Herpaa Reflecterende ville behage at henvende sig til Adressecontoiret.
Viborger Samler, 1845-02-13
En duelig Handelsbetjent, som er vel over i Boutik handel alene, kan erholde Condition i en Kjøbstad paa Østkysten, naar han om sin Duelighed og Redelighed kan producere paalidelige Attester. Lønnen er fra 150 til 200 Rbd. aarlig. Hr. Gjæstgiver Preisler giver nærmere Underretning.
Viborger Samler, 1845-02-13
Den i Viborg Stiftstidende Nr. 21 averterede Avlsbestyrerpost, er besat. Træbeskjæring saavel Udenbyes som her i Byen, foretages af mig i denne Tid. J. P. Klotrup, Viborg, den 29de Januar 1845. Gartner.
Viborger Samler, 1845-02-13
Placat. Torsdagen den 20de d. M., Formiddag Kl. 10, bliver, efter Begjæring af Viborg Amtstue, paa Raadhuset her i Byen opbudet til Bortsalg ved Auction: Circa 200 Tønder Rug, - Havre. oplagt Tiendevederlag til Viborg Bispestol af Afgrøden forAaret 1844. Conditionerne erfares ved Auctionen og ere forinden til Eftersyn her paa Comptoiret. Viborg, den 11te Februar 1845. E. Selmer.
Viborger Samler, 1845-02-13
Placat. Efter Vedkommendes Begjæring bliver et Dødsboet efter Huusmand Niels Sørensen og Hustrue Margrethe Jensdatter tilhørende Huus med vedliggende Toft og et Tørveskifte i Faarup, stillet til Bortsalg ved 3de Auctioner, som afholdes: Torsdagen den 27de Februar d. A., Torsdagen den 6te Marts.
Viborger Samler, 1845-02-13
Fredagen den 14de f. M., hver Dags Formiddag Kl. 11. De tvende første Auctioner afholdes paa Herredernes Tingsted, Viborg Raadhuus, og den tredie Auction i selve Stedet i Faarup. Ved sidste Auction vil tillige det fornævnte Dødsboe tilhørende Løsøre, bestaaende af en Jern=Bilægger, Sengeklæder, 1 Standkiste, nogle Avlsredskaber og to Faar, m. M., blive bortsolgt. Middelsom og Sønderlyng Herredsfogderi. Viborg, den Rod. 11te Februar 1845.
Viborger Samler, 1845-02-15
Nr. 26. Kongelig allernaadigst privilegeret. 73 Aarg. tifts-Tidende. iborg. Forsendes med Brevposten i Danmark og Hertugdommerne. Dansonaparorsonporaarsagesaarsages. Dansonaparorsonporaarsagesaarsages. Løverdagen den 15de Februar 1845. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-02-15
Nyeste Postefterretninger. Frankerig. De Deputeredes Kammer har voteret en Sum af 94000 Fres, til en Udbygning ved Observatoriet, for sammesteds at anbringe nogle Kikkerter af en hidtil ligesaa ukjendt som for umulig anseet Diameter, Den største, nu bekiendte achromatiske Kikkert har kun en Diameter af 38 Centimetres (noget over en Fod); men to duelige Glasfabrikanter – Bontemps og Guinand - have forelagt Videnskabernes Academie Prøver af Korn og Flint Glas - d. c. af Glassorter, som ved deres Forbindelse blive achromatiske –, der med en Diameter af 58 Centimetres (over 1 1/2 Fod) vare frie for alle Striber og Luftblærer, og af hvilke de til en middelmaadig Priis tilbøde sig at forfærdige Glasskiver af 1 Metre i Diameter, medens de dueligste Optici under Gambeys Veiledning ville paatage sig at slibe og polere disse Kæmpe lindser. Naar Kammeret gaaer ind paa Ministerens Forslag, sagde Arago, da ville paa denne Maade franske Astronomer opstille Kikkerter imod Himmelen, som ikke alene i Gjennemsnit overgaae alle hidtilværende, men endog alle dem, som den fyrigste Jndbildningskraft for 1 Aar siden ansaae for mulige.
Viborger Samler, 1845-02-15
Om den franske Handel meddeler Moniteuren følgende sammentrængte Oversigt. Den franske Handel steg forAaret 1843 til en Sum af 2179 Mill. Fres, hvoraf 1187 komme paa Jndførslen og 992 paa Udførslen, og leverer i Sammenligning med 1842 et Plus af 97 Mill. Fres, eller 5 pCt. Med England fandt den største Omsætning Sted, derefter fulgte Nordamerica; Handelen med Nordamerica tiltager. Den vigtigste Jndførselsartikel er Bomuld med 127 Mill., hvoraf 107 til eget Forbrug; den vigtigste Udførselsartikel afgave Silkevarerne med et Beløb af 163 Mill.; derefter fulgte Bomulds varer med 121 Mill. Fred. Udførslen af uldne Varer, var større end nogensinde tilforn.
Viborger Samler, 1845-02-15
Tidenderne omtale flere Ulykkestilfælde i Anledning af det store Sneefald paa flere Puncter. Saaledes have i Arandelen 8 Personer tilsat Livet tilligemed deres Muuldyr.
Viborger Samler, 1845-02-15
Posten imellem Lyon og Bordeaux har i flere Dage ikke kunnet røre sig af Stedet; den havde foruden et dybt Sneelag ogsaa at kæmpe med uhyre Sneedriver. Jernbanen fra Mühlhausen til Thaen kan paa Grund af den store Mængde faldne Snee ikke passeres; 200 Md. vare i Virksomhed for at skaffe Sneen bort.
Viborger Samler, 1845-02-15
Paris, den 6te Febr. Regjeringen har fra Macao erholdt Efterretninger af 25de Octbr. Den imellem Frankerig og China underhandlede Handelstractat undertegnedes den 24de Octbr. ved Wampoa ombord paa "Archimedes. Regjeringsjournalerne erklære officielt de af flere Journaler udbredte Rygter om mindre gunstiglydende Efterretninger fra Otahaiti for aldeles ugrundede. Dronningen af Englands Throntale og den Maade, hvorpaa Keiseren af Ruslands og Kongen af Frankerigs Besøg omtales, sysselsætter idag hele Pariserpressen, og denne Maade skildres af Oppositionsjournalerne som "utaknemmelig, fornærmende og kold imod Frankerig, og af Regjeringsorganerne som ærefuld og fyldestgiørende for Frankerig. Duvergier og Haurannes Forslag angaaende offentlig Afstemning istedetfor Ballottering er foreløbig discuteret i Kammerets Bureauer.
Viborger Samler, 1845-02-15
Spanien. Oppositionsjournalerne i Madrid tale den skudte Zurbanos Sag. Espectator udraaber: "Skjælver, Barbarer, og frygter for Himmelens Vrede. Eders Hevngierrighed er uforsonlig; men Gjengieldelsens Time kommer, Efter den uretfærdige brutale Hevn følger den retfærdig giengieldende Hevn, den, som Himmelen tillader, for at Forbryderen ikke skal forblive ustraffet. Troe J maaskee, at der, efterat J have udryddet Zurbanos bele Familie, ikke vil indfinde sig nogen Hevner! J svæve i en frygtelig Vildfarelse. Der gives et Parti, der evig vil begræde Zurbanos Tab, og der vil paatage sig at hevne hans Død, og dette Parti er det liberale. Journalen Eco deel Commercio har endog aabnet en Subscription for et Mindemærke til Ære for den faldne Patriot.
Viborger Samler, 1845-02-15
Den spanske Regjering har antaget Planen til Anlæggelse af Jernbaner fra Madrid til Santander, Barcelona og Sevilla, og allerede have Actieselskaber dannet sig for at overtage Planernes Udførelse. Mere end i noget Land maa det industrielle Liv i Spanien udvide sig ved disse nye Communicationsveie. Gen. Prim er sat paa fri Fod, og han begiver sig til Ecia. Narvaez har tilsendt ham en meget venskabelig Skrivelse.
Viborger Samler, 1845-02-15
Storbrittannien og Jrland. London, den 7de Febr. Da Sir Rob. Peel adspurgtes igaar i Underhuset om Tingenes Tilstand ved La Platastrømmen, erklærede han, at den franske Regjerings Anskuelser angaaende de fiendtlige Forhold ved denne Strøm stemmede fuldkommen overeens med den engelske Regjerings Politik. Det er Frankerig og Englands Hensigt at handle i fuldstændig og gjennemgribende Overeensstemmelse og at tilstille de tvende stridende Parter en fælles Forestilling (a joint representation), der forhaabentlig vil formaae dem til at sætte en Grændse for deres beklagelige Fiendtligheder. Angaaende fælles Operationer kan jeg ikke give nogen Erklæring; om Tilfælde, der muligviis kunne indtræffe, kan man ei æske nogen Oplysning af en Minister. Men jeg haaber tillidsfuldt at hine Stater ikke ville afvise et fælleds Mæglingstilbud fra to saadanne Stater, som England og Frankerig ere. Ogsaa Brasilien, haaber jeg, vil optræde i Forening med England og Frankerig som Mægler. Angaaende det otahaitiske Anliggende vægrede Sir Robb. Peel sig ved at fremlægge alle de til denne Sag hørende Documenter med Undtagelse af de Actstykker, der meddele Oplysning om Underhandlingernes Afslutning. Denne Vægring, yttrede Ministeren, maatte ikke ansees som foranlediget af Frygt for skadelige Følger for Ministeriet; thi Alle maatte være enige deri, at Stridighederne imellem England og Frankerig i dette Anliggende maatte udjævnes i Mindelighed, og man kunde derfor ikke dadle, at det engelske Ministerium havde med nogen Eftergivenhed giengieldt den franske Regjeringconcessioner. Hans (Ministerens) Vægring grundede sig paa Motiver, hentede fra Statsinteressen; thi det var rigtignok sandt, at Skrivelser, af en meget bitter Natur of a very irritating character) vare vexlede imellem de franske og engelske Officierer, og disse Breves Bekjendtgjørelse vilde kun tjene til at oprippe paa ny den neppe dæmpede Misstemning. Jøvrigt forekom det ham at det ikke engang var i Pritchards Jnteresse at hine Actstykker bekjendtgjortes; thi deels var Pritchard, førend hine Begivenheder fandt Sted, som bevirkede Differentsen, udnævnt til en mere indbringende og vigtig Post, deels viste ogsaa den Omstændighed, at Regjeringen havde, efterat hine Begivenheder havde fundet Sted, stadfæstet ham i hiin Post, tilstrækkeligen at der i Regjeringens Øine ingen Dadel traf ham. Dette Raisonnement erholdt Lord John Russels udtrykkelige Bifald. J Underhusets Møde idag erklærede Sir Robert Peel, at han den 14de Febr. vilde andrage paa Jndkomst skattens Forlængelse for et bestemt Tidsrum.
Viborger Samler, 1845-02-15
J Warrington i England har man bygget et Jerndampskib, hvis For= og Agterende saaledes er adskilt fra den midterste Deel, der indeholder Maskineriet, at om Skibet ogsaa fyldtes med Vand i een af disse tre Deele, saa vilde de andre to dog holde det oppe og forebygge dets Synkning. Selv Dampkjedlens Sprængning, mener man, vilde kunne skee ganske uden Fare for de tilstødende Kahytter, saa faste ere Skillerummene. Det er bestemt til at fare paa Rhinen.
Viborger Samler, 1845-02-15
J Marseille har man opdaget en underjordisk Gang, der under en Arm af Havet og Havnemundingen fører fra den ene Deel af Staten til den anden. Sagnet havde længe talt omdenne Tunnel; nu er den, som sagt, opdaget og undersøgt, hvorved man har fundet dette herlige Konstværk, der tilskrives Romerne, at overgaae den londoner Tunnel i architectonisk Skjønhed, da den kun bestaaer af en eneste Bue af 30 Alens Spændeviede. Med 500,000 Fr. lader dette skjønne Oldtidsminde sig fuldstændig restaurere.
Viborger Samler, 1845-02-15
Jndenlandske Efterretninger.
Viborger Samler, 1845-02-15
Kjøbenhavn. Efter Forlydende ville deres Majestæter til Sommeren, residere paa Bernstorffs Slot, da Sorgenfri Slot skal underkastes en betydelig Reparation, hvortil det høiligen trænger. (Aarh. Av.)
Viborger Samler, 1845-02-15
Oehlenschlager opholder sig fortiden endnu i Paris.
Viborger Samler, 1845-02-15
Efter Forlydende agter han ved Hjemkomsten at udgive sin Dagbog.
Viborger Samler, 1845-02-15
Undersøgelserne i Anledning af det paa Helsingøers Deligence begaaede Tyveri skulde have ledet til vigtige Opdagelser om Existence af en vidtforgrenet Tyvebande, samt til Tilveiebringelsen af en betydelig Deel Tyvekoster. - Det skal have viist sig ved de af Politiet, i Anledning af Mordattentatet paa Inspecteuren ved Forbedringshuset, Hr. Keller, foranstaltede Undersøgelser, at der blandt endeel Fanger var stiftet en Sammensvægelsesplan, som gik ud paa intet Mindre, end en almindelig Flugt. Efter Forlydende vil der blive beordret en Commission af Assessorer til at undersøge og dømme i Sagen. (Ah. Av.)¬
Viborger Samler, 1845-02-15
De paagrebne Tugthuusfanger have i den Tid, de vare paa fri Fod, begaaet en Misgierning, som sikkert vil bringe deres Hals under Bøddelens Øxe. De trængte nemlig ind hos en Bonde paa Jonstrup Vang og affordrede ham 30 Rbd.; men da han nægtede dette, og satte sig til Modværge med en Knippel, sprang den ene Forbryder ham ind paa Livet, afvæbnede og holdt ham, medens den anden Fange bibragte ham en heel Deel Knivstik i Maven og Brystet. Der er ikke meget Haab om hans Liv. (Flyvep.
Viborger Samler, 1845-02-15
Man fortæller som Anecdote om de tvende Fanger, at Skildvagten skulde have spurgt dem, da de forklædte sprang ud af Vinduet, hvor de skulde hen, hvortil de svarede: Aa, bryd Dig om ingen Ting, Fatter, det er blot Fastelavnsløier!" Derpaa gik de, saa fortæller Anecdoten, uforstyrrede over Snorrebroen ned til Børsen, blandede sig mellem Mængden, der netop stod for at gramse omde Penge, som Børsherrerne, hver Fastelavnsmandag kaste ud blandt Folk, og gottede sig over Politibetjentene, der beliggede dem, men ikke anede noget Ondt. Flyvep.)
Viborger Samler, 1845-02-15
Af Frihedstræet erfarer man, at Cand. juris M. Winther har anlagt Sag imod nysnævnte Blads Udgiver, Pastor emer. P. D. Faber, og i saa Henseende udtaget Stævning til Landsoverretten, i hvilken han forventer Pastoren anseet efter Lovens Strænghed.
Viborger Samler, 1845-02-15
J Løverdags Aftes, den 8de De, havde Jfr. 313 a sin Afskedsforestilling paa det kgl. Theater. Da Jndtægten tilfaldt den aftrædende Konstnerinde, havde Publicum ikke forsømt Leiligheden til endnu engang at høre hende og at bringe hende en Hilsen og Farvel. Jfr. Zza har vel aldrig naaet noget egentligt Navn som dramatisk Fremstillerinde, men desto større var hendes Ry som Sangerinde, og i denne Henseende vilde det være uretfærdigt at glemme, at hun ikke blot i en lang Aarrække har været en af Scenens Ypperste; men at der var en lang Tid, da hun stod saa godt som ene i Sangens Rige, hertillands. Ved denne hendes sidste Fremtræden paa Scenen viste det sig, at hendes skjønne Stemme ingenlunde endnu har tabt al sin tidligere Klang og Bøielighed, og det Bifald, hun høstede, var tildeels en ligesaa fuld Anerkjendelse af hvad hun endnu formaaer at præstere, som Frugten af en taknemmelig Erindring om hvad hun har været. Til denne sin Afskeeds-Benefice havde Konstner inden valgt Ungdom og Galskab. Hr. Bournonville, havde bidraget Sit til at forskjønne Aftenen, ved Arrangementet af en Pariser=Polka. (Aftenbl.
Viborger Samler, 1845-02-15
Lollands-Falsters Stiftstidende meddeler følgende, fast utrolige Factum: Nogle Mænd i Gundslev Sogn havde, for at give sig selv og andre Sognebeboere et Middel til at erhverve den Dannelse, som Bondestanden nuomstunder stedse meere føler Savnet af, besluttet at oprette en Læseforening, og da de dertil ønskede at benytte Skolestuen, forespurgte de sig hos Sogneforstanderskabet, om dette havde Noget imod en saadan Afbenyttelse, naturligviis udenfor Skoletiden. Præsten, der saavidt vides ikke forelagde Sagen for Sogneforstanderskabet, indstillede dette vanskelige Spørgsmaal til Skoledirectionen, og denne svarede: "at da den omhandlede Læseforening agtede blandt Andet at holde Blade, og saaledes let kunde antage en lidet ønskelig politisk Tendents, saa kunde Directionen paa ingen Maade tillade, at Skolestuen blev benyttet i et saadant Øiemeed." (!) Fra Flensborg skrives i Husom. Wl." at der er opdaget og fængslet en Tyvebande, som sammesteds allerede i længere Tid ustraffet havde drevet sit Uvæsen. Ved en Huusundersøgelse havde det viist sig, at denne Bande ogsaa har udøvet et for længere Tid siden omtalt Grav tyveri. En Mængde Koster fandtes i Brønden i en Kielder. Fængslerne have næsten aldrig før været saa opfyldte af Tyve og dog hører man endnu bestandig om Tyverier.
Viborger Samler, 1845-02-15
Egnen omkring Haderslev synes at blive meer og meer usikker. I Heils steeg saaledes forleden Nat en Karl igjennem Loftslugen ind til en Aftægtskone og tvang hende til at aabne Døren for en anden udenfor ventende Gavtyv. Begge Skurkene forlangte nu, at Konen skulde udlevere dem hendes Penge, og da hun vægrede sig derved, mishandlede de hende ved at knubse hende i Hovedet med Stene saalænge, indtil hun gav efter, hvorpaa de fratoge hende en Sum af 220 Rbd. De mishandlede hende derpaa atter, og bandt endelig Hænder og Fødder sammen paa hende, inden de forlode Huset. Først henimod Morgenstunden lykkedes det Konen, ved Hjælp af sine Tænder, at løse Baandene og at kalde Folk til Hjelp. Røverne vare imidlertid nu længst forsvundne, og man har hidtil endnu ikke været saa heldig at kunne faae dem fat. (Lyna.) Kort efter foranførte røveriske Overfald skeete et yderst frækt Jndbrud hos Degnen i Taps. Da Degnen, der sov ovenover det Værelse, hvori Jndbrudet skeete, vaagnede ved Larmen, greb han en ladt Bøsse, hvormed han gik ned og skjød ind i Værelset, hvor Tyvene vare. Tyvene besvarede denne Salut med 2 Pistolskud og forsvandt derpaa; men Degnens Contanter og Sølvtøi, til en Værdi af 100 Rbd. Cour., havde de medtaget. En fiinklædt Herre, der blev antruffen ridende paa en Hest uden Sadel, og hos hvem man fandt en skarpladt Pistol og et Knippe Dirke, er bleven arresteret som een af de Skyldige. (Dv.)¬